পুলিশ সূত্র জানায়, শহরের কলাতলা এলাকার মোঃ জাকির হোসেন (৪০)  ওরফে জাকির বয়াতি দীর্ঘদিন ধরে নিষিদ্ধ ভারতীয় ফেনসিডিল আমদানির পাশাপাশি গড়ে তোলে ফেনসিডিল তৈরির কারখানা। গোপন সূত্রে খবর পেয়ে পটুয়াখালীর ডিবি, ডিএসবি ও সদর থানা পুলিশ জাকিরের বাসায় বৃহস্পতিবার রাতে দুই দফা অভিযান চালায়। তারা সেখান থেকে উদ্ধার করে ১৪৫ বোতল ফেনসিডিল, ৬শ খালি বোতল, ৩ লিটার তরল ফেনসিডিলসহ বিভিন্ন উপকরণ। গ্রেফতার করা হয় জাকিরকে। এ ব্যাপারে পুলিশ একটি মামলা দায়ের করেছে।